b'\n_START_ARTICLE_\nDarko\n_START_SECTION_\nIzvor imena\n_START_PARAGRAPH_\nIme Darko je po eni teoriji s pripono -ko podalj\xc5\xa1ana skraj\xc5\xa1ana oblika imena Bo\xc5\xbeidar (Bo\xc5\xbeidarko), po drugi teoriji pa je ime mo\xc5\xbeno razlagati tudi iz imena Darij ali pa naravnost iz besede d\xc3\xa1r\xc2\xa0\xc2\xbbdarilo\xc2\xab\xc2\xa0\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Darko: 6.241. Med vsemi mo\xc5\xa1kimi imeni pa je ime Darko po pogostosti uporabe uvr\xc5\xa1\xc4\x8deno na 40. mesto.\n_START_SECTION_\nOsebni praznik\n_START_PARAGRAPH_\nV koledarju je ime Darko zapisano skupaj z Bo\xc5\xbeidarjem oziroma Teodorjem; god praznuje 9. novembra.'